ai4bharat/Pralekha huggingface dataset:
وزارات ثقافت
پریاگ راج میں کنبھ میلہ ۔ 2019 کی تیاریاں مکمل
اکھاڑوں کا پہلا شاہی اشنان 15 جنوری کو ، آل انڈیا ریڈیو اور دور درشن سے براہ راست براڈ کاسٹ اور ٹیلی کاسٹ
آکاش وانی اوردوردرشن سے تفصیلی کوریج کے انتظامات
نئی دلّی ، 14 جنوری ؍ایک ہی مقام پر دنیا کا سب سے بڑا اجتماع کنبھ میلہ ۔2019 پریاگ راج کے مقام پر 15 جنوری ، 2019 علیٰ الصبح شروع ہونے جا رہا ہے ۔ پریاگ راج کنبھ کا پہلا اشنان بھی اسی روز صبح ہوگا ۔ اس موقع پر اکھاڑوں کا پہلا شاہی اشنان بھی ہو گا ، جو کہ کنبھ میلے کے آغاز کی علامت ہے ۔ اکھاڑہ انتظامیہ کی جانب سے پُر امن اشنان کے لئے وسیع پیمانے پر انتظامات کئے گئے ہیں ، ساتھ ہی شاہی اشنان کے لئے اکھاڑوں کے کیمپ سے نہانے کے گھاٹوں تک روانگی کے جلوس کو دکھائے جانے کے لئے وسیع پیمانے پر حفاظتی انتظامات بھی کئے گئے ہیں ۔ انتظامیہ کی جانب سے میلے میں کل سے موٹر گاڑیوں کے داخلے پر پابندی عائد کر دی گئی ہے ۔
پرسار بھارتی کے دونوں قومی براڈ کاسٹر، دور درشن اور آل انڈیا ریڈیو نے پریاگ راج کنبہ میلہ ۔ 2019 کی تقریب کے براڈ کاسٹ اور ٹیلی کاسٹ کرنے کے وسیع پیمانے پر انتظامات کئے ہیں ۔ علاوہ ازیں ،آل انڈیا ریڈیو نے اس مقصد کے لئے کنبھ وانی کے نام سے ایک کلو واٹ کا ایک ایف ایم چینل بھی نصب کیا ہے ۔ اس کی نشریات اور دیکھ ریکھ آل انڈیا ریڈیو ، الہ آباد کے ذمہ ہیں ۔اس ایف ایم چینل کی نشریات 14 جنوری ، 2019 سے صبح 5 بج کر 55 منٹ سے شروع ہو کر رات 10 بج کر 05 منٹ تک جاری رہیں گی ۔ یہ چینل 4 مارچ ، 2019 سے کام کرنا شروع کر دے گا ۔ اس خصوصی ٹرانسمیٹر کی نشریات 35 کلو میٹر کے دائرے میں سنی جا سکیں گی ۔ آل انڈیا ریڈیو ، الہ آباد نے کنبھ میلے کے علاقے میں ایک اسٹوڈیو قائم کیا ہے اور یہ 04 مارچ کو کنبھ میلے کے آخری اشنان کی ادائیگی تک کام کرے گا ۔اے آئی آر نے پہلی بار کنبھ وانی ایف ایم چینل کے تمام پروگراموں کی نشریات کو یو ٹیوب پر دکھائے جانے کے بھی انتظامات کئے ہیں ۔
15 جنوری کو مکر سنکرانتی کے موقع پر ، 04 فروری کو مونی امسیا کے موقع پر اور 10 فروری کو بسنت پنچمی کے موقع پر اکھاڑوں کے تینوں شاہی اشنانوں کا براہ راست براڈ کاسٹ اور ٹیلی کاسٹ آل انڈیا ریڈیو اور دور درشن کے ذریعہ نیشنل ہک اپ پر کیا جائے گا ۔ پوش پورنیما ، ماگھی پورنیما اور مہا شیو راتری کے بقیہ شاہی اشنان بھی ڈی ڈی ،یو پی کے ذریعہ ٹیلی کاسٹ کئے جائیں گے ، اس کے علاوہ یہ ڈی ڈی انڈیا چینل پر بھی دستیاب ہوں گے ۔ دور درشن، کنبھ میلے سے متعلق تین گھنٹے کے اپنے خصوصی پروگرام 15 جنوری سے شروع کر رہا ہے جو کہ میلے میں اس کی سرگرمیوں پر مبنی ہوں گے اور یہ ہر روز نشر کئے جائیں گے ۔ شاہی اشنان کا آنکھوں دیکھا حال سنانے اور اس کے براہ راست کوریج کے لئے آل انڈیا ریڈیو اور دور درشن نے تقریباً ایک درجن بوتھ قائم کئے ہیں ۔ دور درشن نے میلے کے تقریباً آدھا درجن مقامات پر ملٹی کیمرے سیٹ اپ نصب کئے ہیں ۔ دور درشن نے اس مقصد کے لئے پروگرام ، انجینئرنگ اور خبروں کے شعبے سے متعلق تقریباً 150 افراد کا عملہ تعینات کیا ہے ۔ دور درشن اور آل انڈیا ریڈیو نے میلے کے حلقے میں اپنے اپنے کیمپ نصب کئے ہیں ۔
۔ ۔ ۔ ۔ ۔ ۔
U . 302
(Visitor Counter : 58
وزارات ثقافت
وزارت ثقافت 15 سے 16 فروری کے دوران ’بھارت میں عجائب گھروں کا باز تصور‘ کے موضوع پر اپنی نوعیت کی پہلی عالمی سربراہ کانفرنس منعقد کرے گی
اس سربراہ اجلاس کا افتتاح مرکزی وزیر ثقافت جناب جی کشن ریڈی کریں گے
نئی دہلی، 8/فروری 2022 ۔ ثقافت کی وزارت 15 سے 16 فروری 2022 کے دوران ’بھارت میں عجائب گھروں کا باز تصور‘ کے موضوع پر اپنی نوعیت کی پہلی دو روزہ عالمی سربراہ کانفرنس کی میزبانی کرے گی۔
یہ سربراہ اجلاس آزادی کا امرت مہوتسو کے حصے کے طور پر منعقد کیا جارہا ہے۔ بھارت کی آزادی کی 75ویں سالگرہ کے موقع پر اپنے عوام، ثقافت اور کامیابیوں کی شاندار تاریخ کا جشن منانے کا یہ ایک اہم تقریب ہے۔
عالمی سربراہ اجلاس بھارت اور دنیا بھر سے عجائب گھر کی تیاری اور انتظام کے شعبے میں سرکردہ تجربے کار افراد، اس شعبے کے ماہرین اور اس میں کام کرنے والوں کو اکٹھا کرے گا تاکہ بہترین طریقوں اور حکمت عملیوں پر تبادلہ خیال کیا جاسکے۔ اس کا اہتمام بلوم برگ کے اشتراک سے کیا جارہا ہے۔
عجائب گھر کے 25 سے زائد سائنس داں اور پیشہ ور افراد عجائب گھروں کے باز تصور کردہ ترجیحات اور طریقوں پر بات چیت کریں گے۔ اس کے نتیجے میں نئے عجائب گھروں کی تیاری کے لیے اصل منصوبہ تیار کرنا، تزئین و آرائش کے فریم ورک کا فروغ اور بھارت میں موجودہ عجائب گھروں کا احیائے نو شامل ہوگا۔
مزید معلومات کے لیے یہاں کلک کریں
کانفرنس کا افتتاح وزیر ثقافت جناب جی کشن ریڈی کریں گے۔ سربراہ اجلاس کے بارے میں بات کرتے ہوئے انہوں نے کہا: ’’بھارت انسانی تہذیب کے آغاز سے ہی بھرپور ثقافتی ورثے کی سرزمین رہا ہے۔ جب ہم آزادی کا امرت مہوتسو منارہے ہیں تو ہمیں فخر ہورہا ہے کہ ہم اپنے ثقافتی ورثے کے تحفظ اور دیکھ بھال کے لیے اپنی توجہ اور لگن کی تجدید کر رہے ہیں۔ بھارت میں 1000 سے زائد عجائب گھر نہ صرف اس ثقافتی ورثے کی نمائش اور تحفظ میں اہم کردار ادا کرتے ہیں بلکہ آنے والی نسلوں کو تعلیم بھی دیتے ہیں۔‘‘
ثقافت کی وزارت کے سکریٹری جناب گووند موہن نے کہا کہ بھارت میں عجائب گھروں کی بحالی سے متعلق عالمی سربراہ اجلاس کے ذریعے وزارت ثقافت کا مقصد بھارت کے عجائب گھروں کی تیاری کے لیے بہترین اپروچ کو سمجھنے، بھارتی اور عالمی عجائب گھروں کے درمیان شراکت داری قائم کرنے اور بھارتی عجائب گھروں کی تزئین و آرائش کے لیے عالمی مفکرین کے لیے ماسٹر پلان تیار کرنا ہے۔ تاکہ انھیں حقیقتاً عالمی معیار کا بنایا جا سکے۔
یہ آن لائن سربراہ کانفرنس چار وسیع موضوعات کا احاطہ کرے گی۔ یہ موضوعات ہیں: فن تعمیر اور تفاعلی ضروریات، انتظام، مجموعے  اور تعلیم اور سامعین کی حصہ داری۔
یہ سربراہ اجلاس آن لائن میڈیم کے ذریعے دو دن کے لیے منعقد کیا جائے گا اور عوام کے لیے شرکت کھلی ہے۔ اس میں حصہ لینے کے لیے یہاں دیکھیں: : https://www.reimaginingmuseumsinindia.com/
براہ کرم مزید تفصیلات کے لیے ٹوئٹر پر ہیش ٹیگ #MuseumsReimagined کو فالو کریں ۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 148.66 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی شرح 2,85,401 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.81 فیصد ہے۔
سردست صحت یابی کی شرح 97.81فیصد ہے ۔
گزشتہ 24 گھنٹوں کے دوران 19,206مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,43,41,009ہوگئی ہے۔
پچھلے 24 گھنٹوں کے دوران90,928 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل68.53 کروڑ ٹیسٹ کئے جاچکے ہیں۔
اومیکرون ویرئنٹ کی ریاست وار صورتحال
|
|
نمبرشمار
|
|
ریاست
|
|
اومیکرون معاملوں کی تعداد
|
|
ڈسچارج/ صحتیاب/مائیگریٹڈ
|
|
1
|
|
مہاراشٹر
|
|
797
|
|
330
|
|
2
|
|
دہلی
|
|
465
|
|
57
|
|
3
|
|
راجستھان
|
|
236
|
|
155
|
|
4
|
|
کیرالہ
|
|
234
|
|
58
|
|
5
|
|
کرناٹک
|
|
226
|
|
25
|
|
6
|
|
گجرات
|
|
204
|
|
112
|
|
7
|
|
تملناڈو
|
|
121
|
|
110
|
|
8
|
|
تلنگانہ
|
|
94
|
|
37
|
|
9
|
|
ہریانہ
|
|
71
|
|
59
|
|
10
|
|
اوڈیشہ
|
|
60
|
|
5
|
|
11
|
|
اترپردیش
|
|
31
|
|
6
|
|
12
|
|
مدھیہ پردیش
|
|
28
|
|
6
|
|
13
|
|
مغربی بنگال
|
|
20
|
|
4
|
|
14
|
|
مدھیہ پردیش
|
|
9
|
|
9
|
|
15
|
|
اترا کھنڈ
|
|
8
|
|
5
|
|
16
|
|
گوا
|
|
5
|
|
4
|
|
17
|
|
میگھالیہ
|
|
4
|
|
0
|
|
18
|
|
چھتیس گڑھ
|
|
3
|
|
3
|
|
19
|
|
جموں وکشمیر
|
|
3
|
|
3
|
|
20
|
|
انڈمان ونکوبار جزائر
|
|
2
|
|
0
|
|
21
|
|
آسام
|
|
2
|
|
0
|
|
22
|
|
پدوچیری
|
|
2
|
|
2
|
|
23
|
|
پنجاب
|
|
2
|
|
2
|
|
24
|
|
ہماچل پردیش
|
|
1
|
|
1
|
|
25
|
|
لداخ
|
|
1
|
|
1
|
|
26
|
|
منی پور
|
|
1
|
|
1
|
|
|
|
مجموعی
|
|
2,630
|
|
995
خواتین اور بچوں کی ترقیات کی وزارت
حیض کے حفظان صحت کے فروغ کے لیے اسکیم
صحت اور خاندانی بہبود کی وزارت 2011 سے 10سے19 سال کی عمر کی نوعمر لڑکیوں کے درمیان حیض کے حفظان صحت کے فروغ کے لیے اسکیم کو نافذ کررہی ہے۔ اس اسکیم کو صحت کے قومی مشن کے ذریعے، ۔ ریاستوں / مرکز کے زیر انتظام علاقوں سے موصول ہونے والی تجاویز کی بنیاد پر، ریاستی پروگرام کے نفاذ کے منصوبے  کے ذریعے معاونت فراہم کی جاتی ہے ۔ اسکیم کے بڑے مقاصد ہیں  نوعمر لڑکیوں میں حیض کے حفظان صحت کے بارے میں آگاہی بڑھانا؛  نوعمر لڑکیوں کے لیے اعلیٰ معیار کے سینیٹری نیپکن تک رسائی اور استعمال میں اضافہ کرنا، اور  ماحول دوست انداز میں سینیٹری نیپکن کو محفوظ طریقے سے ٹھکانے لگانے کو یقینی بنانا۔ اسکیم کے تحت، نوعمر لڑکیوں کو سینیٹری نیپکن کا، 6 فی پیک کا، ایک پیکٹ ایکریڈیٹیڈ سوشل ہیلتھ ایکٹیوسٹ  کے ذریعہ رعایتی شرح پر فراہم کیا جاتا ہے۔
اس کے علاوہ، پینے کے پانی اور صفائی ستھرائی کی وزارت نے، سوچھ بھارت ابھیان کے تحت، دیہی علاقوں میں حیض کے حفظان صحت کے انتظام  کے بارے میں بیداری پیدا کرنے کے لیے،حیض کے حفظان صحت کے انتظام کے بارے میں قومی رہنما خطوط تیار کیے ہیں۔
مزید برآں، سستی قیمت پر سینیٹری نیپکن اور اچھے معیار کی ادویات تک رسائی کو یقینی بنانے کے لیے، کیمیکل اور فرٹیلائزر کی وزارت کے تحت فارماسیوٹیکل کا محکمہ، پردھان منتری بھارتیہ جن اوسدھی پریوجنا  کو نافذ کرتا ہے، جو خواتین کے لیے حفظان صحت کو یقینی بنانے کے لیے ایک اہم قدم ہے۔ پروجیکٹ کے تحت، ملک بھر میں 8700 سے زیادہ جن اوسدھی مراکز قائم کیے گئے ہیں جو کہ سووِدھا نامی آکسو بائیوڈیگریڈیبل سینیٹری نیپکن صرف ایک روپے فی پیڈ میں فراہم کرتے ہیں۔
یہ معلومات خواتین اور بچوں کی بہبود کی مرکزی وزیر محترمہ نے اسمرتی زوبن ایرانی نے آج لوک سبھا میں ایک تحریری جواب فراہم کیں۔
وزیراعظم کا دفتر
وزیر اعظم نے ایشیائی کھیلوں میں نقرئی تمغہ جیتنے پر مردوں کی بیڈمنٹن ٹیم کو مبارکباد پیش کی
وزیر اعظم جناب نریندر مودی نے ایشیائی کھیلوں میں نقرئی تمغہ جیتنے پر مردوں کی بیڈمنٹن ٹیم کو مبارکباد پیش کی ہے۔
انہوں نے ان کے غیر معمولی ٹیم ورک،مہارت اور پختہ عزم کی بھی ستائش کی اور کہا کہ انہوں نے ملک کو فخر کا احساس کرایا ہے۔
وزیر اعظم نے ایکس پر پوسٹ کیا:
’’ایشیائی کھیلوں میں نقرئی تمغہ جیتنے پر ہماری مردوں کی ٹیم کو مبارکباد
@srikidambi, @PRANNOYHSPRI, @lakshya_sen, @satwiksairaj, @Shettychirag04, @ManjunathMithun, @dhruvkapilaa, @SaiPratheek12, @arjunmr, @RohanKa43345391 کو مبارکباد۔
ان کے غیر معمولی ٹیم ورک، مہارت اور پختہ عزم نے ملک کو فخر کااحساس کرایا ہے۔‘‘
صدر جمہوریہ کا سکریٹریٹ
وفاقی جمہوریہ جرمنی کے چانسلر کی صدر جمہوریہ ہندسے ملاقات
وفاقی جمہوریہ جرمنی کے چانسلر عزت مآب جناب اولاف شولز نے آج  راشٹرپتی بھون میں بھارت کی صدر عزت مآب دروپدی مرمو سے ملاقات کی۔
جرمن چانسلر کی حیثیت سے بھارت کے پہلے دورے پر چانسلر شولز کا خیرمقدم کرتے ہوئے صدر جمہوریہ نے کہا کہ بھارت اور جرمنی کے درمیان دیرینہ تعلقات ہیں جو ہماری مشترکہ اقدار اور مشترکہ مقاصد پر مبنی ہیں۔ ہمارے دوطرفہ تعلقات مختلف شعبوں پر محیط ہیں جو اس باہمی اعتماد کی عکاسی کرتے ہیں جو دہائیوں سے پروان چڑھ رہا ہے۔
صدر جمہوریہ نے کہا کہ جرمنی یورپ میں بھارت کا سب سے بڑا تجارتی شراکت دار ہے اور بھارت میں سرفہرست سرمایہ کاروں میں سے ایک ہے۔ انھوں نے کہا کہ جرمنی بھارت کا دوسرا سب سے بڑا ترقیاتی تعاون شراکت دار بھی ہے اور اس نے بھارت کے ترقیاتی سفر میں اہم رول ادا کیا ہے۔ حالیہ برسوں میں، جرمنی اعلی تعلیم حاصل کرنے کے خواہشمند بھارتی طلبہ اور محققین کے لیے ایک پسندیدہ مقام کے طور پر ابھرا ہے، خاص طور پر سائنس اور ٹکنالوجی میں۔ انھوں نے کہا کہ بھارت اور جرمنی کے درمیان مضبوط ثقافتی روابط بھی ہیں اور بھارت پر کام کرنے والے جرمن انڈولوجسٹ کی ایک طویل روایت ہے۔
صدر جمہوریہ نے کہا کہ بھارت اور جرمنی ی جمہوری اقدار، اصولوں پر مبنی بین الاقوامی نظم و نسق، کثیر الجہتی کے ساتھ ساتھ کثیر الجہتی اداروں کی اصلاح میں مشترکہ مقاصد ہیں۔ دو متحرک اور تکثیری جمہوریتوں کی حیثیت سے بھارت اور جرمنی نئے اور ابھرتے ہوئے عالمی چیلنجوں سے نمٹنے میں اہم کردار ادا کرسکتے ہیں۔
الیکٹرانکس اور اطلاعات تکنالوجی کی وزارت
ستمبر میں آدھار کا استعمال کرتے ہوئے 25.25 کروڑ ای-کے وائی سی لین دین ہوئے۔ مہینے کے دوران 175 کروڑ سے زیادہ تصدیق کی گئی
مہینے کے دوران 21 کروڑ سے زیادہ اے ای پی ایس لین دین کئے گئے
یوآئی ڈی اے آئی نے ستمبر میں لوگوں کی 1.62 کروڑ سے زیادہ آدھار اپ ڈیٹ کی درخواستوں کو کامیابی کے ساتھ انجام دیا
لوگوں کے ذریعہ آدھار کو اپنانے اور اس کے استعمال میں بہترطریقے سے پیش رفت جاری ہے، جو اس بات کا اشارہ ہے کہ یہ کس طرح سے زندگی کو آسان بنا رہا ہے۔ صرف ستمبر میں، 25.25 کروڑ ای-کے وائی سی لین دین آدھار کے ذریعے کیے گئے، اگست کے مقابلے اس طرح کے لین دین میں تقریباً 7.7 فیصد اضافہ ہوا۔
ای-کے وائی سی لین دین، صرف آدھار ہولڈر کی واضح رضامندی سے کیا جاتا ہے، اور فزیکل کاغذی کارروائی، اور یہ کے وائی سی کے لیے ذاتی طور پر تصدیق کی ضرورت کو ختم کرتا ہے۔
آدھار ای -کے وائی سی سروس گاہکوں کےلیے بہتر اور شفاف احساس اور کاروبار کرنے میں آسانی پیدا کرکے بینکنگ اور غیر بینکنگ مالیاتی خدمات کے لیے تیزی سے ایک اہم کردار ادا کر رہی ہے۔
آدھار کے ذریعے ای-کے وائی سی لین دین کی مجموعی تعداد ستمبر 2022 کے آخر تک بڑھ کر 1297.93 کروڑ ہو گئی ہے۔
اسی طرح آدھار سے لیس ادائیگی کا نظام آمدنی کے نچلے حصے میں مالی شمولیت کویقینی بنانے والارہا ہے۔
مجموعی طور پر، ستمبر 2022 کے آخر تک اے ای پی ایس اور مائیکرو اے ٹی ایم کے نیٹ ورک کے ذریعے اب تک 1549.84 کروڑ بینکنگ لین دین ممکن ہوئے ہیں۔ صرف ستمبر میں، پورے ہندوستان میں 21.03 کروڑ اے ای پی ایس لین دین کیے گئے ۔
ستمبر میں، آدھار کے ذریعے 175.41 کروڑ تصدیقی لین دین کئے گئے۔ ان میں سے زیادہ تر ماہانہ لین دین فنگر پرنٹ بائیو میٹرک توثیق کے ذریعے کیے گئے، اس کے بعد ڈیموگرافک اوراوٹی پی توثیق کی گئی۔
ابھی تک، ستمبر کے آخر تک مجموعی طور پر 8250.36 کروڑ تصدیقی لین دین مکمل ہو چکے ہیں، جو اس بات کا اشارہ ہے کہ آدھار اپنے بیان کردہ وژن کے ساتھ کتنا مخلص ہے۔
آدھار سیچوریشن اب ہندوستان کی بالغ آبادی میں تقریبا آفاقی حیثیت حاصل کرچکی ہے۔ تمام عمر کے گروپوں میں، ستمبر کے آخر تک آدھار کی سیچوریشن 93.92فیصدتھی۔
ستمبر کے مہینے کے دوران، لوگوں نے 1.62 کروڑ سے زیادہ آدھار کو کامیابی کے ساتھ اپ ڈیٹ کیا جبکہ اگست میں اس طرح کے 1.46 کروڑ اپڈیٹس کیے گئے تھے۔
مجموعی طور پر، آج تک  لوگوں کی درخواستوں کے بعد 66.63 کروڑ آدھار نمبروں کو کامیابی کے ساتھ اپ ڈیٹ کیا جا چکا ہے۔
اپ ڈیٹ کرنے کی یہ درخواستیں ڈیموگرافک نیز بائیو میٹرک اپ ڈیٹس سے متعلق ہیں جو فزیکل آدھار مراکز پر اور آن لائن آدھار پلیٹ فارم دونوں کا استعمال کرتے ہوئے کی گئی ہیں۔
چاہے وہ لاسٹ مائل بینکنگ کے لیے اے ای پی ایس ہو، ای-کے وائی سی، آدھار سے چلنے والا ڈی بی ٹی یا توثیق ہو، آدھار وزیر اعظم جناب نریندر مودی کے ڈیجیٹل انڈیا کے ویژن کی حمایت میں ایک شاندار کردار ادا کر رہا ہے۔
بہترحکمرانی کے ایک ڈیجیٹل انفرااسٹرکچر کے طورپر آدھار ، زندگی بسرکرنے اور کاروبار کرنے میں آسانی پیداکرنے کا ایک سہولت کار ہے۔ ڈیجیٹل آئی ڈی مرکز اور ریاستوں میں مختلف وزارتوں اور محکموں کی کارکردگی کو بہتر بنانے، شفافیت اور نشان زد مستفیضین تک فلاحی خدمات کی فراہمی میں مدد کر رہی ہے۔
اب تک، مرکز اور ریاست دونوں کے ذریعہ چلائی جانے والی ملک میں تقریباً 1000 فلاحی اسکیموں کو آدھار کے استعمال کے لیے نوٹیفائیڈکیاگیا ہے۔
جل شکتی وزارت
گاندھی جینتی اور سوچھ بھارت دیوس کے موقع پر صاف گنگا کے لیے قومی مشن نے دہلی کے آئی ٹیاو کے چھٹ گھاٹ پر صفائی مہم کی قیادت کی
صفائی مہم کے دوران چھٹ گھاٹ کے پورے حصے کی صفائی کی گئی
این ایم سی جی کے ایم ایل ڈیایس ٹی پی 1300 منصوبوں کی تکمیل کے ساتھ، آنے والے مہینوں میں پانی کے معیار میں واضح فرق نظر آئے گا۔
ہم چاہتے ہیں کہ دہلی کے لوگ دریائے جمنا پر فخر کریں: ڈی جی،این ایم سی جی
گاندھی جینتی اور سوچھ بھارت دیوس کے موقع پر، جناب جی اشوک کمار، ڈائریکٹر جنرل، نیشنل مشن فار کلین گنگا  نے پارٹنر این جی اوز، ڈی جی بی ، ایم سی ڈی، طلباء، گنگا وچارمنچ، رضاکار وغیرہ کے ساتھ مل کر دہلی کے آئی ٹی او چھٹ گھاٹ پر صفائی مہم کی قیادت کی۔ صبح 7:30 بجے شروع ہونے والی صفائی مہم کے دوران چھٹ گھاٹ کے پورے حصے کو صاف کیا گیا، جن این جی اوز نے اس میں حصہ لیا ان میںایسوائی اے، وائیایسایسایس، ٹری کریز فاؤنڈیشن، بھارٹیم، ایفا و وائی، آر وائیایف ، یو بی ایسایس، ٹاٹا کنسلٹنگانجینئرسلمیٹیڈ وغیرہ شامل ہیں۔ ہر سال گاندھی جینتی کے موقع پر سوچھتا دیوس منایا جاتا ہے۔
نمامی گنگے پروگرام کے تحت، دہلی میںیمنا کے کنارے پر باقاعدگی سے صفائی مہم مہینے کے ہر چوتھے ہفتہ اور فروری 2022 سے مہینے کے ایک اور اہم دن این جی اوز اور دیگراسٹیکہولڈرز کے تعاون سے چلائی جا رہی ہے۔ "ہم دریائے جمنا کی صفائی پر توجہ مرکوز کر رہے ہیں، خاص طور پر دہلی کے حصے میں۔ سال 2022 میں دہلی میں 1300 ایم ایلڈی سے زیادہسیوریجٹریٹمنٹ کی گنجائش پیدا کرنے کے لیےاین ایم سی جی کے ایس ٹی پی پروجیکٹوں کی تکمیل کے ساتھ، آنے والے مہینوں میں پانی کے معیار میں واضح فرق نظر آئے گا،" جناب کمار نے مزید کہا، "ہم چاہتے ہیں کہ دہلی کے لوگ دریائے جمنا پر فخر کریں۔
پروگرام کے تحت پروجیکٹوں میں تیزی آئی ہے اور گنگا طاس میں 2022 تک تقریباً 1300 ایم ایلڈی کیٹریٹمنٹ کی صلاحیت مکمل ہونے کی امید ہے۔ انہوں نے ارتھ گنگا کے تصور کے بارے میں بھی بات کی جو وزیر اعظم جناب نریندر مودی کی طرف سے پیش کی گئی تھی اور کہا کہ "بڑے پیمانے پر قدرتی کھیتی کو فروغ دینے سمیت بہت سارے اقدامات کیے جا رہے ہیں۔"
ڈی جی،این ایم سی جی نے یہ بھی بتایا کہ ارتھ گنگا کے تحت، دریا کے کنارے گنگا آرٹس کا اہتمام کرنے کی پہل بھی بڑے پیمانے پر چل رہی ہے۔ سوچھتا دیوس کے موقع پر این ایم سی جی نے آج سہکار بھارتی کے تعاون سے دہلی کے سُر گھاٹ پر ’جے شرییمنا آرتی‘ کا اہتمام کیا۔ دریائے گنگا کی معاون ندیوں کی صفائی، خاص طور پر دریائے جمنا کی بحالینمامی گنگے پروگرام کے بڑے مقاصد میں سے ایک ہے۔ حال ہی میںکورونیشن ستون پر 318 ایم ایلڈی صلاحیت کا ایس ٹی پی شروع کیا گیا ہے جبکہ جمنا کیاویرلتا اور نرملتا کو یقینی بنانے کے لیےنمامی گنگے پروگرام کے تحت 3 دیگر اہم ایس ٹی پی دسمبر 2022 تک مکمل کرنے کا ہدف رکھا گیا ہے۔ ان میںرٹھالا، کونڈلی اور اوکھلا شامل ہیں، جو ایشیا کے سب سے بڑےایس ٹی پی ایس میں سے ایک ہیں۔ ان پروجیکٹوں کی تکمیل سے نالیوں سے جمنا میں جانے والے سیوریج کو روکنے میں مدد ملے گی۔
ش ح۔ ش ت۔ج
Uno-10962
(Visitor Counter : 80
ماحولیات، جنگلات اور موسمیاتی تبدیلی کی وزارت
آلودگی پر کنٹرول بورڈ کے ذریعے معائنہ
نئی دہلی،6 دسمبر 2021: صنعتی یونٹوں سے دھوئیں اور آلودگی کااخراج ، آلودگی کے مختلف وسائل میں سے ایک وسیلہ ہے۔ زیادہ آلودگی والی  صنعتوں کو مطلع شدہ معیارات کے مطابق آلودگی کے ہر طرح کے اخراج کو پر اثر طور پر کنٹرول کرنے کے لیے آلودگی کنٹرول کے نظام فراہم کئے گئے ہیں جن میں چلور ا لکلی، جراثیم کش، ادویاتی، پیٹروکیمیاوی، رنگائی اور رنگائی کے وسیلے، فرٹیلائیزر، تیل کی ریفائنروں، غیر نامیاتی کیمیکلوں اور نامیاتی کیمیکلوں جیسے کے اخراجات شامل ہیں۔اخراجات سے متعلق معیارات پر عملدرآمد کرنے کی صورتحال کی نگرانی، آن لائن کنٹی نیوس افلوینٹ / ایمیشن نگرانی نظام  کے ذریعے کی جارہی ہے جسے سی پی سی بی / ایس پی سی بیز / پی سی سیز کے ذریعے کنٹرول کیا جاتا ہے۔ خلاف ورزی کرنے والی صنعتوں کے خلاف آلودگی پر کنٹرول کے مرکزی بورڈ کے ذریعے کئے گئے اقدامات سی پی سی بی کی ویب سائٹ https://cpcb.nic.in/cpcb-directions-5ep.php / https://cpcb.nic.in/cpcb-directions.php پر دستیاب ہے جن میں صنعت کو بند کرنے کی ہدایت جاری کرنے، وجہ بتاؤ نوٹس، ماحولیاتی معاوضے کو عائد کرنا وغیرہ شامل ہے۔
دو ہزار انیس سے دو ہزار اکیس کی گزشتہ 3 برس کی مدت کے دوران سی پی سی بی نے 271 صنعتوں کا معائنہ کیا جن میں سے 104 صنعتیں مذکور ماحولیاتی ضابطوں پر عملدرآمد نہیں کر رہی تھیں اور جنھیں ماحولیاتی  کے قانون 1986 کے تحت وجہ بتاؤ نوٹس اور صنعت کو بند کرنے کی ہدایت جاری کی گئی تھیں۔ ضابطوں پر عملدرآمد نہ کرنے والی 104 اکائیوں میں سے 78 اکائیاں سی پی سی بی کی پیروی کر رہی ہیں جبکہ باقی ماندہ اکائیوں کے لیے سی پی سی بی کی ہدایات ابھی تک لاگو ہیں۔ 2019-21 کے دوران جن صنعتوں کا معائنہ کیا گیا ان کی ریاست وار صورتحال درج ذیل دی گئی ہے۔
او سی ای ایم ایس کے ذریعے موصول حقیقی وقتی اعداد وشمار پر مبنی منتخب ،اچانک کی بنیاد پر معائنہ کی گئیں صنعتوں کے 17 زمروں پر ریاست وار عملدرآمد کی صورتحال
|
|
نمبر شمار
|
|
سال
|
|
معائنہ کی گئی صنعتوں کی مجموعی تعداد
|
|
ضابطوں پر عمل آوری نہ کرنے والی صنعتوں کی تعداد
|
|
سی پی سی بی کی ہدایت کے مطابق عملدرآمد کرنے والی صنعتوں کی تعداد
|
|
ان صنعتوں کی تعداد جن کے لیے سی پی سی بی کی ہدایات ابھی تک لاگو ہیں
|
|
1
|
|
2019
|
|
198
|
|
74
|
|
62
|
|
12
|
|
2
|
|
2020
|
|
23
|
|
8
|
|
6
|
|
2
|
|
3
|
|
2021
|
|
50
|
|
22|
|
10
|
|
10
|
|
میزان
|
|
271
|
|
104|
|
78
|
|
24عملدرآمدنہ کرنے والی دو اکائیوں کے لیے، اس معاملے کو متعلقہ ایس پی سی بیز کو ضروری کارروائی کرنے کے لیے بھیج دیا گیا تھا۔
یہ معلومات آج راجیہ سبھامیں ماحولیات، جنگلات اور آب وہوا کی تبدیلی کی وزارت میں وزیر مملکت کے ذریعے فراہم کی گئیں۔
سائنس اور ٹیکنالوجی کی وزارت
ڈی ایس ٹی نے 15 کروڑ روپے کا فنڈ بھارت روس اشتراک کے مشترکہ آر اینڈ ڈی اور ایک دوسرے کے ملکوں میں ٹیکنالوجی کے اختیار کرنے میں مدد کے لئے شروع کیا
نئی دہلی،24؍جولائی،سائنس و ٹیکنالوجی کے محکمے نے بھارت روس ٹیکنالوجی کے جائزے اور فروغ شدہ کمرشلائیزیشن مشترکہ پروگرام میں مدد کی غرض سے شروع کیا ہے۔ یہ پروگرام بھارت کے کامرس و صنعت کے ایوان، فکی اور روسی فیڈریشن کی چھوٹی اختراعی صنعتوں کی مدد سے متعلق فاؤنڈیشن کے ذریعے شروع کیا گیا ہے۔ اس پروگرام سے بھارتی اور روسی سائنس وٹیکنالوجی کا تعلق آپس میں ایک دوسرے سے قائم ہوگا، جس سے ٹیکنالوجی کے فروغ کے لئے مشترکہ آر اینڈ ڈی سے متعلق ایس ایم ای اور اسٹارٹ اپ کی جانب پیش رفت ہوگی۔ نیز ایک دوسرے کے ملکوں میں ٹیکنالوجی اختیار کی جائے گی۔
23 جولائی 2020 کو آغاز کی تقریب سے خطاب کرتے ہوئے حکومت ہند کے سائنس وٹیکنالوجی کے محکمے کے سکریٹری پروفیسر آشو توش شرما نے کہا کہ بھارت اور روس کے درمیان طویل عرصے سے دو طرفہ سائنسی تعاون جاری ہے۔ بھارت – روس مشترکہ ٹیکنالوجی جائزے اور فروغ شدہ کمرشیلائیزیشن پروگرام کا آغاز بھی دونوں ملکوں کے درمیان سائنس ، ٹیکنالوجی اور اختراعی تعلقات کو مستحکم کرنے کی جانب ایک قدم ہے۔ یہ قدم بالکل بروقت ہے، جب ہم ٹیکنالوجی کو فروغ دینے کے لئے مشترکہ دانشوارانہ اور مالی وسائل کو فروغ دے سکتے ہیں، جس سے مستقبل کے لئے طریقہ کار فراہم ہوسکتے ہیں۔ انہوں نے اس پروگرام کے لئے بڑی کامیابی کی خواہش کا اظہار کیا۔
روسی فیڈریشن میں بھارتی سفیر جناب ڈی بی ونکٹیش ورما نے کہا ’’بھارت میں ، دنیا کا سب سے بڑے اسٹارٹ اپ ایکو سسٹم موجود ہے۔ یہاں ملک کی زبردست صلاحیت کا ثبوت، یہاں کے بہت سے سرکردہ اسٹارٹ اپ ہیں، دونوں ملکوں کی ترجیحات ایس اینڈ ٹی کی سبقت والی اختراع اور صنعت ہے اور ایجنڈے میں اس کی حیثیت ایک کلیدی نکتے کے طور پر ہوگی۔ جیسا کہ اس سال کے آخر میں صدر پوتن بھارت کا دورہ کریں گے۔ دونوں ملکوں کے درمیان سائنسی تعاون کی ایک تاریخ رہی ہے اور اس قدم کے ساتھ ہی ہم کمرشیلائزیشن کی جانب اگلا قدم بڑھارہے ہیں۔
روس کی چھوٹی اختراعی صنعتوں کی مدد سے متعلق فاؤنڈیشن کے جنرل ڈائریکٹر جناب سرگئی پولی یاکو نے کہا ’’ ہمیں بھارت روس مشترکہ ٹیکنالوجی اسسمنٹ اور ایکسلیٹیڈ کمرشیلائزیشن پروگرام کا آغاز کرتے ہوئے بے حد خوشی محسوس ہورہی ہے۔ ہم سائنس ٹیکنالوجی اختراع اور چھوٹی صنعتوں کے ایکو سسٹم کے حوالے سے بھارت کی معلومات اور مہارت کا اعتراف کرتے ہیں۔ ہمیں اس پروگرام پر بھارت کے ساتھ شراکت داری کرے بے حد خوشی ہورہی ہے۔ ہمیں امید ہے کہ اس پروگرام کے ذریعے اختراع اور ٹیکنالوجی سے اس نئے معمول میں چنوتیوں کا سامنا کرنے اور ان پر غلبہ پانے میں مدد ملے گی۔
یہ پروگرام پانچ پروجیکٹوں تک دو سالانہ باریوں میں چلایا جائے گا، اور ہر باری کے لئے مالی مدد فراہم کی جائے گی۔
دو سال کی مدت میں سائنس وٹیکنالوجی کا محکمہ 10 بھارتی ایس ایم ای ؍ اسٹارٹ اپ کو 15 کروڑ روپے کا فنڈ فراہم کرائے گا اور ایف اے ایس آئی ای اسی طرح کا فنڈ روسی پروجیکٹوں کو فراہم کرائے گا۔
اس پروگرام کے تحت دو بڑے زمروں کے تحت درخواستیں قبول کی جارہی ہیں، جو اس طرح ہیں: مشترکہ ساجھیداری پروجیکٹ اور ٹیکنالوجی منتقلی ؍ ٹیکنالوجی کا اختیار کیا جانا ۔ اس کے لئے درخواست دینے کی آخری تاریخ پہلے راؤنڈ کے لئے 30 ستمبر 2020 ہے، اس مقصد کے لئے ایک مخصوص پورٹل :www.indiarussiainnovate.org ہے۔
۔۔۔۔۔۔۔۔۔۔۔۔۔۔۔۔۔۔

U-4116
(Visitor Counter : 162
وزیراعظم کا دفتر
وزیراعظم نے بابو جگجیون رام کو ان کے یوم پیدائش پر خراج عقیدت پیش کیا
وزیراعظم جناب نریندر مودی نے بابو جگجیون رام کو ان کے یوم پیدائش پر خراج عقیدت پیش کیا۔
اپنے ایک ٹوئٹ میں وزیراعظم نے کہا‘‘ مجاہد آزادی اور سماجی انصاف کے ایک مضبوط پیرو کار بابو جگجیون رام کو ان کے یوم پیدائش پر پر خلوص خراج عقیدت – سماج کے پسماندہ اور محروم طبقات کی ترقی کے لئے ان کے ذریعہ کی گئی موثر کوششیں ہمیشہ تحریک کا ذریعہ بنی رہیں گی’’۔
۔۔۔۔۔۔۔۔۔۔۔
م ن۔ ج ق ۔ر ض۔
U- 3375
(
ا قتصادی امور کی کابینہ کمیٹی
کابینہ نے نئی دہلی ریلوے اسٹیشن، احمدآباد ریلوے اسٹیشن اور چھترپتی شیواجی مہاراج ٹرمنس  ممبئی ریلوے اسٹیشن کی ازسر نو ترقی کو منظوری دی
اقتصادی امور سے وابستہ کابینہ کمیٹی نے وزیر اعظم نریندر مودی کی صدارت میں ، تقریباً 10000 کروڑ روپئے کے بقدر کی مجموعی سرمایہ کاری کے ساتھ درجہ ذیل تین اہم ریلوے اسٹیشنوں کی از سر نو ترقی کے لیے بھارتی ریلوے کی تجویز کو اپنی منظوری دے دی:
۱ے ) نئی دہلی ریلوے اسٹیشن
بی) احمد آباد ریلوے اسٹیشن اور
سی) چھترپتی شیواجی مہاراج ٹرمنس  ممبئی
ریلوے اسٹیشن کسی بھی شہر کے لیے ایک اہم اور مرکزی مقام ہوتا ہے۔ وزیر اعظم جناب نریندر مودی نے ریلوے کی تبدیلی میں اسٹیشنوں کی ترقی کواہمیت دی ہے۔ کابینہ کا آج کا فیصلہ اسٹیشنوں کی ترقی کو نئی سمت عطا کرتا ہے۔ 199 اسٹیشنوں کی ازسر نو ترقی کا کام جاری ہے۔ ان میں سے 47 اسٹیشنوں کے لیے ٹینڈر جاری کر دیے گئے ہیں۔ بقیہ اسٹیشنوں کے لیے ماسٹر پلاننگ اور ڈیزائن کا کام چل رہا ہے۔ 32 اسٹیشنوں پر تیزی سے کام ہو رہا ہے۔ آج کابینہ نے 3 بڑے اسٹیشنوں یعنی نئی دہلی، چھترپتی شیواجی مہاراج ٹرمنس، ممبئی اور احمدآباد ریلوے اسٹیشنوں کے لیے 10000 کروڑ روپئے کے بقدر سرمایہ کاری کو منظوری دی ہے۔
اسٹیشن ڈیزائن کے معیاری عناصر یہ ہوں گے:
- ہر ایک اسٹیشن میں ایک ہی مقام پر مسافروں کی تمام تر سہولتوں کے ساتھ خوردہ، کیفٹیریا، تفریحی سہولتوں کے لیے ایک بڑا روف پلازا  ہوگا۔
- ریلوے ٹریک کے دونوں جانب اسٹیشن کی عمارت کے ساتھ شہر کے دونوں کناروں کو اسٹیشن سے جوڑا جائے گا۔
- فوڈ کورٹ، ویٹنگ لاؤنج، بچوں کے کھیلنے کی جگہ، مقامی مصنوعات کے لیے جگہ وغیرہ سہولتیں بھی دستیاب ہوں گی۔
- شہر کے اندر واقع اسٹیشنوں میں سٹی سینٹر جیسی جگہ ہوگی۔
- اسٹیشنوں کو آرام دہ بنانے کے لیے وافر روشنی، وے فائنڈنگ/ اشارے، سمعی انتباہ ، لفٹ/ برقی زینے/ ٹریولیٹرس ہوں گے۔
- وافر پارکنگ سہولتوں کے ساتھ ٹریفک کے آسان نقل و حمل کے لیے ماسٹر پلان تیار کیا گیا ہے۔
- نقل وحمل کے دیگر ذرائع جیسے میٹرو، بس وغیرہ کے ساتھ ارتباط ہوگا۔
- شمسی توانائی، آبی تحفظ/ری سائیکلنگ اور شجرکاری کے احاطہ میں بہتری کے ساتھ گرین بلڈنگ تکنیک کا استعمال کیا جائے گا۔
- دیویانگ جنوں کے موافق سہولتیں فراہم کرانے پر خصوصی توجہ دی جائے گی۔
- ان اسٹیشنوں کو انٹیلی جنٹ بلڈنگ کے تصور پر تیار کیا جائے گا۔
- آمد/رخصتی کا علیحدہ علیحدہ راستے ، بے ترتیبی سے مبرا پلیٹ فارم، بہتر سطح، پوری طرح سے ڈھکے ہوئے پلیٹ فارموں کی تعمیر کی جائے گی۔
- سی سی ٹی وی اور ایکسیس کنٹرول نصب کرنے سے ریلوے اسٹیشن محفوظ ہوں گے۔
- مشہور اسٹیشن عمارتیں کچھ اس طرح ہوں گی۔